Za seminarski rad iz kolegija Objektno-orijentirano programiranje napravio sam 2 projekta u programskom jeziku C#. U prvom projektu sam kreirao pretvarač koji omogućava unos u kunama pomoću tipkovnice ili miša te za zadani iznos izračuna vrijednost u valuti koju odaberemo.  
Program također omogućuje učitavanje brojeva iz datoteke “ucitaj.txt” klikom na gumb za učitavanje te spremanje rezultantnih vrijednosti u datoteku “buffer.txt” pomoću gumba “spremi” . Za te operacije koristio sam naredbe iz System.IO biblioteke. Klikom na “izlaz” otvara se dijaloški okvir s izborom da ili ne. Odabirom opcije “da” zatvaraju se postojeće datoteke te se izlazi iz aplikacije. Pored svakog gumba nalazi se znak ‘?’ . Kada kliknemo na to otvara se dijaloški okvir koji detaljno objašnjava što taj gumb radi.

U drugom projektu imamo aplikaciju koja omogućava registraciju novog korisničkog računa. Od korisnika se traži da unese svoje ime, prezime, E-Mail, datum rođenja te korisničko ime i lozinku. Unesena lozinka se mora potvrditi ponovnim upisivanjem identičnog stringa. Na samom kraju korisnik mora prihvatiti uvjete korištenja bez kojih registracija nije moguća te ima izbor spremiti svoje podatke u datoteku “docc.txt”. Klikom na “registracija” kreira se korisnički račun te se polja za unos podataka postavljaju na prazne stringove . Za uspješno registriranje ima nekoliko bitnih uvjeta: uvjeti korištenja moraju biti prihvaćeni, lozinke moraju biti iste, lozinka ne smije biti kraća od 8 znakova ( inače je slaba) te ime i prezime moraju biti duži od 3 znaka . Klikom na “izlaz” zatvara se postojeća datoteka te se izlazi iz aplikacije.